【戰況R2】米高贏場計數四班 差2W上岸！
2024年05月22日 19:47
東網電視
更多新聞短片
第2場四班谷1200米，步速幾慢吓，群駒彎位逼埋一舊，最終都係擺前走兩隻埋Q，頭馬係鄭廐的「新力」，今場佢升班負121磅，在楊明綸胯下鬥贏聲仔18倍冷門「儀琪之寶」取得連勝，此馬獨贏熱到2.7倍，真係好多飛。至於跑第3、4名，則為全程走三疊的伍廐「馬有運」及安仔匹3檔馬「精英至尊」。
今場四班頭馬係計數，換句話鄭俊偉只係差2W就上岸，氣勢如虹！米高話田泰安揀騎「精英至尊」，楊明綸之前跑過「新力」，今次都畀番佢跑，而今場有靚檔，有放頭馬，隻馬全程守到好好位，騎師發揮出色，而明綸今季成績都好好。不過「新力」現時只3歲，被問季內仲跑唔跑，練者都話要睇番隻馬賽後狀態先再決定，現時都係一半半，始終3歲仔今季都跑咗10場，想畀佢抖抖。
第2場賽果：10-5-12-6
二重彩賽果：10-5(最後賠率46)